นวดหนังศีรษะและใช้ทรีตเมนต์บำรุงผม เปลี่ยนวิธีการดูแลผม สร้างสุขภาพที่ดีจากภายใน
การนวดส่วนใดก็ตามในร่างกายจะช่วยกระตุ้นการไหลเวียนโลหิตโดยจะทำให้เลือดไหลเวียนไปจุดนั้นมากขึ้น กับหนังศีรษะก็เช่นเดียวกัน เมื่อคุณนวดหนังศีรษะ เลือดที่ไหลเวียนมานั้นจะไปกระตุ้นให้ต่อมรากผมเจริญเติบโต การนวดหนังศีรษะเป็นวิธีที่ง่ายและแสนจะธรรมดาที่จะช่วยให้ผมคุณยาวเร็วอย่างมีสุขภาพดี  ลองนวดหนังศีรษะทุกครั้งที่คุณอาบน้ำ ใช้ปลายนิ้วมือค่อยๆ นวดที่หนังศีรษะวนเป็นวงกลม นวดให้ทั่วทั้งด้านหน้า ด้านหลัง และด้านข้าง ทำซ้ำได้ตามต้องการ มันยังมีประโยชน์อย่างอื่นคือช่วยคลายความตึงเครียดและทำให้สงบผ่อนคลายด้วย น้ำมันหอมระเหยบางชนิดได้รับการพิสูจน์แล้วว่าช่วยกระตุ้นให้ผมงอกขึ้นใหม่ได้ ลองเพิ่มประโยชน์ของการนวดหนังศีรษะด้วยน้ำมันหอมระเหยเล็กน้อย ใช้น้ำมัน 5-10 หยดชโลมที่ปลายนิ้วมือและนวดให้ทั่วหนังศีรษะ ลองใช้น้ำมันหอมระเหยหนึ่งในนี้ดู  เปปเปอร์มินต์ ช่วยในการไหลเวียนของโลหิต ทีทรีออยล์ ช่วยปลอบประโลมหนังศีรษะและขจัดรังแค น้ำมันเลมอน ช่วยให้เส้นผมยาวอย่างมีสุขภาพดี วิธีนี้ได้ประโยชน์ถึงสองทางคือช่วยกระตุ้นให้ผมยาวเร็วและยังทำให้เส้นผมแข็งแรงและนุ่มด้วย น้ำมันมะพร้าว น้ำมันอัลมอนด์ และน้ำมันละหุ่งจะช่วยให้เส้นผมใหม่หนาและแข็งแรง การบำรุงผมด้วยน้ำมันทำได้ดังนี้  ล้างผมและใช้น้ำมัน 1-2 ช้อนโต๊ะนวดหนังศีรษะเป็นเวลา 5 นาที ใช้นิ้วไล่ไปตามเส้นผมเพื่อให้น้ำมันกระจายจากโคนผมไปสู่ปลายผม หรือจะใช้หวีซี่ห่างก็ได้ ใช้หมวกอาบน้ำคลุมผม ทิ้งไว้ให้น้ำมันซึมเข้าสู่เส้นผมสัก 1-2 ชั่วโมง สระผมตามปกติ อาจต้องสระสองรอบเพื่อล้างเอาน้ำมันออกให้หมด ถ้าคุณมีผมแห้งหรือผมบาง การหมักผมด้วยทรีตเมนต์ที่อุดมด้วยสารอาหารจะช่วยฟื้นฟูให้ผมเงางามได้ ทรีตเมนต์สูตรช่วยฟื้นบำรุงผมไม่เพียงแต่จะช่วยให้ผมยาวเร็ว แต่ยังช่วยปกป้องเส้นผมของคุณด้วย คุณจะได้ไม่ต้องคอยเล็มผมที่แตกปลายออกแล้วเริ่มไว้ผมใหม่อีก วิธีทำทรีตเมนต์มีดังนี้   ตอกไข่ใส่ชามและตีพอให้เข้ากัน เติมโยเกิร์ตรสธรรมชาติ 2 ช้อนโต๊ะ และน้ำผึ้ง 1 ช้อนโต๊ะ ชโลมบนเส้นผมที่เปียก ทิ้งไว้ 20 นาที สระผมตามปกติเพื่อล้างทรีตเมนต์ออก แปรงชนิดนี้เป็นแปรงแบบพิเศษที่ทำจากเส้นใยธรรมชาติซึ่งมีสัมผัสใกล้เคียงกับเส้นผมมนุษย์มาก ใช้เพื่อดึงเอาซีบัมหรือน้ำมันธรรมชาติที่ออกมาจากหนังศีรษะออกไปจากเส้นผม หวีแปรงแบบนี้จะช่วยปกป้องผมคุณจากโคนจรดปลาย ทำให้มีเส้นผมสุขภาพดีและแข็งแรง วิธีใช้มีดังนี้  ถือแปรงไว้ตรงโคนผมและถูไปมาเพื่อนวดและให้แปรงจับน้ำมันที่หนังศีรษะ แปรงผมลงมาจากโคนจนถึงปลายในครั้งเดียว แปรงที่เดิมจนกว่าผมจะดูเงาและนุ่มลื่น ทำซ้ำทีละส่วนจนได้นวดและแปรงผมจนทั่วศีรษะแล้ว ใช้แปรงที่ทำจากขนหมูป่าเท่านั้น ถ้าเป็นแปรงพลาสติกหรือแปรงซี่โลหะจะไม่ได้ผล ถ้าเป้าหมายของคุณคือการทำให้ผมยาวเร็วๆ คุณต้องให้ความสำคัญกับผลิตภัณฑ์ที่ใช้กับเส้นผม ผลิตภัณฑ์หลายตัวมีสารเคมีที่อาจทำลายเส้นผม ทำให้ผมแห้งและเปราะขาดง่าย ควรเลือกใช้ผลิตภัณฑ์ที่เน้นส่วนผสมของธรรมชาติเป็นหลัก หลีกเลี่ยงผลิตภัณฑ์ที่มีสารต่อไปนี้   ซัลเฟต พบในแชมพูสระผม เป็นตัวชะล้างที่แรงจนล้างเอาน้ำมันจากธรรมชาติที่เส้นผมออกหมดและทำให้ผมแห้ง ซิลิโคน พบในครีมนวดผม จะไปเกาะตัวที่เส้นผมทำให้ผมดูลีบแบนและไม่เป็นเงางาม แอลกอฮอล์ พบในสเปรย์ฉีดผม เจลแต่งผม และผลิตภัณฑ์จัดแต่งทรงผมอื่นๆ ทำให้ผมแห้งและเปราะขาดง่าย การสระผมทุกวันจะทำให้ผมแห้งและเปราะง่าย เวลาสระผมแต่ละครั้งก็เหมือนล้างเอาน้ำมันที่ปกป้องเส้นผมให้สุขภาพดีและแข็งแรงออกไปด้วย ถ้าคุณจะเลี้ยงผมให้ยาวเร็วๆ ควรสระผมสัปดาห์ละไม่เกิน 1-2 ครั้งจะดีที่สุด  ในช่วงที่ไม่ได้สระผม ให้ใช้แชมพูแบบแห้งเพื่อไม่ให้โคนผมมัน เวลาสระผมควรทำอย่างเบามือ อย่าขยี้หรือบิดแรงๆ ควรสระด้วยน้ำอุ่นปกติหรือน้ำเย็นจะดีกว่าน้ำร้อน การปล่อยให้ผมแห้งเองเป็นวิธีที่ดีต่อสุขภาพผมมากที่สุดถ้าคุณอยากจะให้ผมยาว การใช้ไดร์เป่าผมจะทำให้เส้นผมอ่อนแอและเสียได้ เช่นเดียวกับการใช้อุปกรณ์แต่งผมที่ใช้ความร้อนต่างๆ เช่น เครื่องม้วนผม เครื่องหนีบผม และโรลม้วนผมไฟฟ้า  หลังสระผมเสร็จให้ใช้ผ้าขนหนูซับผมให้แห้ง อย่าใช้ผ้าขยี้แรงๆ หวีผมด้วยหวีซี่ห่าง ใช้ผลิตภัณฑ์บำรุง เช่น ครีมนวดผมแบบไม่ต้องล้างออก แล้วปล่อยให้ผมแห้งเอง เวลาผมเปียกมันจะยืดและขาดได้ง่ายกว่าตอนผมแห้ง การหวีผมขณะผมเปียกจึงเป็นการทำร้ายเส้นผมอย่างมาก มันจะทำให้ผมขาด หงิกงอ และแตกปลาย ควรใช้หวีซี่ห่างค่อยๆ หวีแยกผมที่พันกัน เริ่มจากตรงปลายผมแล้วค่อยหวีตรงโคนจะดีกว่าหวีสางผมจากโคนมาสุดปลาย การย้อมสี กัดสี และยืดผมด้วยสารเคมีนั้นทำให้ผมเสียได้อย่างมาก ถ้าคุณจะเลี้ยงผมให้ยาวก็ควรปล่อยมันไว้ตามธรรมชาติดีกว่า และควรหลีกเลี่ยงการทำทรงผมที่จะทำให้ผมหลุดร่วงได้ เช่น การดัดผม หรือถักเปีย  ถ้าคุณอยากให้สีผมอ่อนลงหรืออยากทำสีผม ลองใช้วิธีแบบธรรมชาติที่จะไม่ทำร้ายเส้นผมดู ลองทำให้สีผมอ่อนลงด้วยน้ำผึ้งหรือย้อมด้วยเฮนน่า รู้จักรักในสิ่งที่ตัวเองเป็น ถ้าผมคุณหยิกหรือหยิกมาก มันไม่มีวิธีทางธรรมชาติที่จะช่วยให้ผมตรงเป๊ะได้หรอก ผมที่ยาวเร็วและนุ่มสลวยแบบมีน้ำหนักน่ะสวยที่สุดแล้ว แสงแดด มลภาวะทางอากาศ และคลอรีนในสระน้ำ เป็นสิ่งที่ทำร้ายเส้นผมของคุณได้ คุณควรปกป้องเส้นผมเช่นเดียวกับที่คุณปกป้องผิว โดยเฉพาะอย่างยิ่งถ้าผมคุณบอบบาง   สวมหมวกปิดผมไว้เวลาออกไปเจอแดดแรงๆ ถ้าคุณอยู่ในที่ที่มีมลพิษทางอากาศสูง ควรใช้ผ้าคลุมผมหรือสวมหมวกเวลาออกไปเดินริมถนนข้างนอก เมื่อไปว่ายน้ำในสระควรใส่หมวกว่ายน้ำเพื่อปกป้องผมจากคลอรีน โปรตีนเป็นองค์ประกอบหลักของเส้นผม มันจึงเป็นอาหารที่สำคัญมากสำหรับการบำรุงผม ลองสำรวจดูอาหารของคุณและกินโปรตีนให้เพียงพอในทุกวัน ถ้ากินโปรตีนน้อย ร่างกายก็จะไม่ค่อยสร้างเส้นผม  เนื้อสัตว์ไม่ติดมัน ปลา ไข่ และผลิตภัณฑ์นม มีโปรตีนสูง ถั่ว ผักใบเขียว และเต้าหู้ เป็นแหล่งโปรตีนที่ดีสำหรับคนไม่กินเนื้อสัตว์ ไบโอตินเป็นวิตามินบีชนิดหนึ่งที่มีส่วนช่วยในการเจริญเติบโตของเส้นผม คนที่ไม่กินเนื้อสัตว์หรือเป็นมังสวิรัติแบบเคร่งมักจะขาดวิตามินบี เพราะส่วนมากมันจะพบได้ในผลิตภัณฑ์จากเนื้อสัตว์ เพื่อให้แน่ใจว่าคุณได้รับวิตามินบีเพียงพอ ควรกินอาหารต่อไปนี้  ไข่ ถั่ว ปลาแซลมอน อะโวคาโด เนื้อสัตว์ และรำข้าว ถ้าคุณรู้สึกว่าได้รับวิตามินบีจากอาหารไม่เพียงพอ ลองกินอาหารเสริมที่มีไบโอตินดู วิตามินทั้งสองชนิดนี้จะช่วยให้ผมเงางามและมีสุขภาพดี ถ้าคุณได้รับวิตามินเอหรือซีไม่เพียงพอ เส้นผมคุณจะอ่อนแอและไม่สวย ควรกินอาหารต่อไปนี้ให้มากๆ  มันเทศ แครอท ผักเคล บัตเตอร์นัทสควอช และฟักทอง อุดมไปด้วยวิตามินเอ บรอกโคลี ผักใบเขียว พริก และผลไม้รสเปรี้ยว มีวิตามินซีสูง ไขมันดีตัวนี้จะช่วยบำรุงหนังศีรษะและช่วยให้เส้นผมและเซลล์ผิวหนังเติบโตได้ดี กรดไขมันโอเมก้า 3 พบได้ในปลาแซลมอน ปลาซาร์ดีน ปลาแมกเคอเรล เมล็ดแฟลกซ์ และวอลนัท คุณสามารถกินเป็นอาหารเสริมน้ำมันปลาหรือน้ำมันเมล็ดแฟลกซ์แทนก็ได้ถ้าคุณไม่ชอบอาหารที่มีโอเมก้า 3 เหล่านี้ ถ้าร่างกายคุณขาดน้ำ มันจะแสดงออกผ่านทางเส้นผม ผมคุณจะแห้ง เปราะบาง และขาดง่าย ถ้าผมคุณขาดและแตกปลายมันจะยิ่งยากที่จะไว้ให้ยาว ควรรักษาความชุ่มชื้นในร่างกายโดยดื่มน้ำเยอะๆ ทุกวัน  ลองดื่มน้ำเปล่าแทนกาแฟ น้ำอัดลม หรือเครื่องดื่มแอลกอฮอล์ให้ได้มากที่สุด พกขวดน้ำติดตัวตลอดวันจะได้มีน้ำดื่มเวลากระหาย บางทีการที่ผมร่วงหรือผมยาวช้ามากๆ อาจมีสาเหตุที่แฝงอยู่ซึ่งคุณแก้ด้วยตัวเองไม่ได้ ถ้าคุณคิดว่าอาการผมร่วงของตัวเองอาจเกิดจากโรคที่ร้ายแรง ควรนัดพบแพทย์โดยเร็ว เมื่อได้รับการรักษาอย่างตรงจุด ผมคุณก็จะยาวเร็วขึ้นเอง ปัจจัยบางอย่างที่ทำให้ผมร่วง ได้แก่  การติดเชื้อที่หนังศีรษะหรือโรคผิวหนัง โรค Alopecia areata ทำให้ผมร่วงเป็นหย่อมๆ โรค Trichotillomania จะทำให้คุณชอบดึงผมตัวเอง ยาบางอย่างอาจทำให้ผมร่วงได้ ความเปลี่ยนแปลงด้านฮอร์โมนอาจทำให้ผมร่วงได้
นวดหนังศีรษะ. นวดหนังศีรษะด้วยน้ำมันหอมระเหย. บำรุงผมด้วยน้ำมัน. ทำทรีตเมนต์หมักผมเพื่อฟื้นบำรุงสภาพผม. ใช้แปรงหวีผมที่ทำจากขนหมูป่า. รู้จักสิ่งที่ไม่ควรใช้กับเส้นผม. สระผมให้น้อยลง. ไม่ใช้เครื่องมือจัดแต่งทรงผมที่ใช้ความร้อน. ห้ามหวีผมขณะผมเปียก. หลีกเลี่ยงวิธีเสริมสวยหรือการทำทรงผมที่จะทำร้ายเส้นผม. ปกป้องผมจากสภาพแวดล้อม. กินอาหารที่มีโปรตีนเยอะๆ. กินอาหารที่มีไบโอติน. กินอาหารที่มีวิตามินเอและซี. กินอาหารที่มีกรดไขมันโอเมก้า 3. รักษาความชุ่มชื้นในร่างกาย. ไปพบแพทย์ถ้ามีอาการผมร่วง.
https://www.wikihow.com/Grow-Hair-Fast-Naturally https://www.wikihow.com/Grow-Hair-Fast-Naturally https://www.wikihow.com/Grow-Hair-Fast-Naturally
Trying Scalp and Hair Treatments Changing Hair-Care Habits Being Healthy From the Inside Out